བྱེད་པའམ་དྲུག་དྲུག་ཏུ་བཅད།  རྟགས་མ་ཐོན་གྱི་བར་དམ་སྲི་དགུག་པ་དང་བསྒྲལ་བའི་ཆོ་ག་ལ་འབད་པར་བྱའོ།  ། གསུམ་པ་ལས་སྦྱོར་གྱི་མཐར་མནན་གཏད་བྱ་བ་ནི།  སྒྲུབ་ཁང་གི་སྒོ་ཐེམ་འོག་གམ།  མཆོད་རྟེན་རྙིང་པ་དང་ས་སྣ་གདུག་པ་ཅན་དུ་ཕྱིན་ལ།  དཀར་གཏོར་བསྔོ་ཞིང་།  གཞི་བདག་ལ་གྲོགས་བཅོལ།  དེར་དོང་གྲུ་གསུམ་ཁྲུ་གང་ལས་མི་དམའ་བ་རྩེ་མོ་ཐུར་དུ་བསྟན་པ་བྲིས།  དེ་ནས་གསེར་སྐྱེམས་དང་བསྐུལ་མ་གཏོགས་འགུགས་ཆོག་ཡན་ཆད་གོང་ལྟར་བྱ།  དེ་ནས་གང་ལ་གཏོད་པའི་ལས་གཤིན་ཡབ་ཡུམ་ཇི་ལྟར་བསྐྱེད་པ་ནི།   ཧྲཱིཿཥྚྲཱིས་བསངས།   སྭ་བྷཱ་ཝས་སྟོང་པར་སྦྱངས།  སྟོང་པའི་ངང་ལས།  རང་གི་མདུན་དུ་འབྲུབ་ཁུང་ནག་པོ་གྲུ་གསུམ་པ་གདེངས་ཁ་ཆེ་བ་གྱེན་དུ་བསྟན་ཞིང་།  རྩེ་མོ་ཕྲ་བ་ཐུར་དུ་ཟུག་པའི་ནང་དུ་པདྨ་དང་ཉི་མ་དང་དགྲ་བགེགས་རྣམས་ཀྱི་སྙིང་ཁ་ནས་བརྫིས་པའི་མ་ཧེ་རབ་ཏུ་ཁྲོས་པའི་གདན་གྱི་སྟེང་དུ།  ཞེས་པ་ནས།   ལིངྒ་དམར་པོ་གྱེན་དུ་ལངས་པའོ།  ། དེའི་གཡོན་ཏུ་ཙམ་དང་རྩེ་གསུམ་ལས་སྐྱེས་པའི།  ཞེས་པ་ནས།   ཡབ་ཡུམ་གཉིས་ཀྱི་འཁོར་དུ་ཡ་བ་ཏི་ལ་སོགས་པའི་ཕོ་བརྒྱད།  ཕོ་ཉ་ལ་སོགས་པའི་མོ་བརྒྱད།  བཀའ་ཉན་ས་དང་བར་སྣང་གི་ཁྱོན་གང་བ་རྣམས་ཀྱི།  སྤྱི་བོར་ཨོཾ།  ཞེས་པ་ནས།   བརྩེ་བའི་ཐུགས་ཀྱིས་གནས་འདིར་གཤེགས་སུ་གསོལ།  ། ཨོཾ་ཧྲཱིཿཥྚྲཱི་ཝི་ཀྲི་ཏཱ་ན་ན་ཧཱུཾ་ཕཊ།  ཡ་མ་རཱ་ཛཱ་ས་པ་རི་ཝཱ་ར་ཨ་ཀརྵ་ཡ་ཛཿཛཿཧཱུཾཿབཾཿཧོ།  དམ་ཚིག་པ་དང་གཉིས་སུ་མེད་པར་གྱུར།  དབང་སྐུར་རྒྱས་འདེབས་གསལ་ཁ་མེད་པས་མ་བྱས་ཀྱང་ཆོག། ཨོཾ་ཧྲཱི་ཥྚཱི་ཝི་ཀྲི་ཏཱ་ན་ན་ཧཱུཾ་ཕཊ།  ཡ་མ་རཱ་ཛཱ་ས་པ་རི་ཝཱ་ར་ས་པ་རི་ཝཱ་ར་ས་མ་ཡ་སྟྭཾ།  གཤིན་རྗེ་རྒྱལ་པོ་འཁོར་དང་བཅས།  ། ཞེས་པ་ནས།  ཡ་མ་རཱ་ཛཱ་ས་པ་རི་ཝ་ར་ས་མ་ཡ་སྟྭཾ།  ཞེས་བརྗོད།  ཨོཾ་ཀཱ་ལ་རཱུ་པ་ས་པ་རི་ཝ་ར་ཨརྒྷཾ་པྲ་ཏིཙྪ་ཧཱུཾ་སྭཱ་ཧཱ།  ཞེས་པ་ནས།  ཤཔྟའི་བར་དང་།  ཀཱ་ལ་རཱུ་པའི་ཞལ་དུ་ཨོཾ་ཨ་ཧཱུཾ།  ཙཱ་མུནྜིའི་྾྾ཡ་བ་ཏི་ལ་སོགས་པ་གཤིན་རྗེ་ཕོ་མོའི་ཚོགས་འཁོར་དང་བཅས་པ་རྣམས་ཀྱིས་ཞལ་དུ་྾྾ཞེས་ནང་མཆོད་ཕུལ།  འཇམ་དཔལ་བཀའ་ཉན་མས་བསྟོད།  དམར་གཏོར་ཟུར་དུ་བཤམས་ཡོད་ན་བྱིན་གྱིས་བརླབས་ལ་འབུལ་ཞིང་།  གཏོར་རྫོངས་རྒྱས་བསྡུས་གང་རུང་བྱ།  མེད་ཀྱང་མི་འགལ།  དེ་ནས་གསེར་སྐྱེམས་བྱིན་གྱིས་བརླབས་ལ།  སྤྲོ་ན།   བཅོམ་ལྡན་གཤིན་རྗེ་གཤེད་པོའི་བཀའ།  ། ཞེས་སོགས་ལས་ལ་བསྐུལ་ཞིང་གསེར་སྐྱེམས་འཐོར་ལ།  ཧཱུཾ།  རྩ་བརྒྱུད་བླ་མ་བྱ་སྤྱོད་རྣལ་འབྱོར་དང་།  ། ཞེས་སོགས་གཟུ་དཔང་བཅོལ།  ཐོད་པའི་མཆུ་མར་བསྟན་ལ་འབྲུབ་ཁུང་གི་ནང་དུ་བཅུག་གཡམ་པ་ལ་རྡོ་རྗེ་རྒྱ་གྲམ་བྲིས་པ་སྟེང་དུ་བཞག་ལ་མནན།  འབྲུབ་ཁུང་གི་ནང་དུ་རྩད་རྣམས་ཐོད་པའི་མཐར་གཟུགས་ཅིང་བསྐོར་ལ།  སྟེང་དུ་སས་དབྱིབས་པར་བྱ་ཞིང་།  དེའི་སྟེང་དུ་ས་སྤར་དགུ།  ཐལ་སྤར་དགུ།  མེ་མདག་དགུ།  ཆུ་ཕོར་དགུ།  ཐུན་རྫས་རྣམས་རིམ་པ་བཞིན་དུ་བླུག། ཧཱུཾ།  དཀོན་མཆོག་གསུམ་གྱི་བདེན་སྟོབས་དང་།  ། ཡི་དམ་ལྷ་ཡི་བྱིན་རླབས་དང་།  ། མཁའ་འགྲོ་ཆོས་སྐྱོང་ནུས་མཐུ་དང་།  ། ཡེ་ཤེས་མཁའ་འགྲོའི་ཚོགས་རྣམས་ཀྱིས།  ། དམ་སྲི་ལས་ངན་ཕོ་མོ་( ༣༠༧ )ཡིས།  ། ལས་ངན་བྱས་པའི་རྣམ་སྨིན་ལས།  ། རྡོ་རྗེ་རིགས་ཀྱི་ལྷ་རྣམས་ཀྱིས།  ། སྙིང་གི་དཀྱིལ་དུ་ས་མ་ཡ།  ། རིན་ཆེན་རིགས་ཀྱི་ལྷ་རྣམས་ཀྱིས།  ། ལུས་ཀྱི་དཀྱིལ་དུ་ས་མ་ཡ།  ། པདྨའི་རིགས་ཀྱི་ལྷ་རྣམས་ཀྱིས།  ། ངག་གི་དཀྱིལ་དུ་ས་མ་ཡ།  ། ལས་ཀྱི་རིགས་ཀྱི་ལྷ་རྣམས་ཀྱིས།  ། རྣམ་ཤེས་དཀྱིལ་དུ་ས་མ་ཡ།  ། བུད་དྷ་རིགས་ཀྱི་ལྷ་རྣམས་ཀྱིས།  ། ཕུང་པོ་ལྔ་ལ་མཱ་ར་ཡ།  ། མཚོན་ཆ་རྣམ་པ་སྣ་ཚོགས་ཀྱིས།  ། ཐལ་བའི་རྡུལ་དུ་བརླག་པའི་ཕྱིར།  ། ཕོ་ཉ་རྣམས་ཀྱི་འགུག་འདྲེན་བྱས།  ། མཚོན་ཆ་རྣམས་ཀྱི་རྩེ་མོས་གདབ།  ། ཡེ་ཤེས་རྣོན་པོའི་དབལ་གྱིས་བསད།  ། ཡུངས་ཀར་མདའ་ཡི་འབེམ་དུ་བཙུགས།  ། གུ་གུལ་ནག་པོའི་དུད་པས་བདུགས།  ། དུག་ཁྲག་དུག་ཆུས་སྲོག་ལ་གདབ།  ། ལྕགས་ཟངས་བྱེ་མའི་འཚུབ་མས་བསུབས།  ། རཀྟ་ཁོལ་མའི་རྦ་ལ་གཡེངས།  ། བྱེ་མ་སྐེ་ཚེའི་སེར་པ་ཕབས།  ། ཁྲོ་ཆུང་ཚོགས་ཀྱིས་སྲོག་རྩ་བཅད།  ། རྒྱ་གྲམ་མཚོན་གྱིས་ལུས་སེམས་དཀྲིས།  ། ཡན་ལག་ལྕགས་ཀྱིས་སྒྲོག་ཏུ་བཙུད།  ། གྲུ་གསུམ་ནག་པོ་ནང་དུ་བྲུབ།  ། དྲག་པོ་རྩང་གིས་མཐའ་ནས་བསྐོར།  ། སྔོ་དམར་ཐག་པས་བྱང་དུ་བྱས།  ། ཐལ་སྤར་དགུ་ཡིས་ཁ་ཡང་བཅད།  ། ས་སྤར་དགུ་ཡིས་འོག་ཏུ་མནན།  ། ཆུ་ཕོར་དགུ་ཡིས་མཚོ་ལྟར་བསྐྱིལ།  ། མེ་མདག་དགུ་ཡིས་མེ་དཔུང་འབར།  ། རླུང་གཡབ་དགུ་ཡིས་བུ་ཡུག་འཚུབས།  ། དམ་སྲི་འབྱུང་པོ་ཕོ་མོ་རྣམས།  ། དཔག་ཚད་བརྒྱད་ཁྲིའི་འོག་རོལ་ཏུ།  ། གཤིན་རྗེའི་ནག་པོའི་ལག་ཏུ་གཏད།  ། ཞགས་པས་བཟུང་ལ་ཁྲམ་ལ་ཐོབ།  ། མ་ཧེ་སྔོ་ནག་འཕོངས་སུ་བསྐྱོན།  ། གཤིན་རྗེ་འབུམ་གྱི་དབུས་སུ་ཁྱེར།  ། བཏོད་པའི་ཚུལ་གྱིས་ཚོགས་སུ་རོལ།  ། བྱང་ཆུབ་སེམས་ནི་མ་སྐྱེས་བར།  ། སྟེང་གི་ཕྱོགས་སུ་མ་ལྡང་ཞིག། ནམ་ཞིག་བྱང་ཆུབ་སེམས་སྐྱེས་ཚེ།  ། ཡི་གེ་ཧཱུཾ་ལ་འཇུས་ལ་ཤོག། ཅེས་བརྗོད་ཅིང་།  ལས་ཀྱི་གཤིན་རྗེའི་ཞལ་གདངས་པར་བསམ་ལ།  ཧཱུཾ།  འཆི་བདག་ནག་པོ་ལྷོ་ཕྱོགས་ཀྱི།  ། ཞེས་སོགས་ཀྱི་འཆི་བདག་མའི་བསྐུལ་ཚིག་དང་བཅས།  ལས་གཤིན་ཡབ་ཡུམ་ལ་གཉེར་གཏད་བྱ་ཞིང་།  ཉིན་བཞིའི་སྔགས་དང་ལས་སྔགས་དང་།  ལས་གཤིན་ཡབ་ཡུམ་གྱི་སྙིང་པོའི་མཇུག་ཏུ་གོང་གི་དྲེགས་པ་སྤྱིའི་སྲོག་སྔགས་རྣམས་བརྗོད་ཅིང་སྔགས་ཐུན་གྱིས་བྲབ་གནོད་བྱེད་འབྱུང་པོ་ཐམས་ཅད་མཱ་ར་ཡ་ནན།  ཨོཾ་ནནཿཨཱ་ནན།  ཧཱུཾ་ནནཿསྟམ་བྷ་ཡ་ནན།  ཞེས་བརྗོད་ལ་དང་པོ་སས་ཁེངས་པར་དགང་།  དེ་ནས་བྲོ་བརྡུང་བ་ནི།  རྣལ་འབྱོར་པའི་རྐང་པ་རྡོ་རྗེ་རྒྱ་གྲམ་གྱི་རྣམ་པར་བསམས་ལ།  ཧཱུཾ།  བདེ་ཆེན་ལྷུན་གྲུབ་ཆོས་དབྱིངས་ཕོ་བྲང་ནས།  ། རྩ་བརྒྱུད་བླ་མ་མཆོག་རྣམས་སྐུ་བཞེངས་ཤིག། ཞེ་སྡང་ཆེན་པོ་ཁྲོས་པའི་དཀྱིལ་འཁོར་ནས།  ། རྡོ་རྗེ་འཇིགས་བྱེད་ཆེན་པོ་སྐུ་བཞེངས་ཤིག། གར་བཞུགས་རྡོ་རྗེའི་ཕོ་བྲང་སོ་སོ་ནས།  ། མཁའ་འགྲོ་ཆོས་སྐྱོང་སྲུང་མ་སྐུ་བཞེངས་ཤིག། རྣལ་འབྱོར་ལུས་ངག་ཡིད་གསུམ་བྱིན་གྱིས་རློབས།  ། དགྲ་བགེགས་གདུག་ཅན་གཟིར་བའི་བྲོ་བརྡུང་འཚལ།  ། བྲོ་བརྡུངས་དམ་སྲི་ཕོ་མོའི་མགོ་ལ་བརྡུངས།  ། དམ་སྲི་ཕོ་མོའི་ཀླད་པ་ཚལ་པར་ཁོས།  ། བྲོ་བརྡུངས་འབྱུང་པོ་ཕོ་མོའི་སྙིང་ལ་བརྡུངས།  ། འབྱུང་པོའི་ཕོ་མོའི་དོན་སྙིང་ཚལ་པར་ཁོས།  ། ཞབས་གཡས་གཡོ་ཞིང་བརྡབས་པ་ཡིས།  ། ཕོ་གདོན་གནོད་བྱེད་རྡུལ་དུ་རློག། གཡོན་པ་གཡོ་ཞིང་བརྡབས་པ་ཡིས།  ། མོ་གདོན་གནོད་བྱེད་རྡུལ་དུ་རློག། གཡས་གཡོན་དུས་གཅིག་བརྡབས་པ་ཡིས།  ། ལྷ་སྲིན་སྡེ་བརྒྱད་ལ་སོགས་པའི།  ། གནོད་བྱེད་གདོན་བགེགས་ཐལ་བར་རློག། ཧཱུཾ།  མནན་ནོ་བཀའ་ལ་འཁུ་བ་མནན།  ། མནན་ནོ་ཆོས་བགེགས་འབྱུང་པོ་མནན།  ། མནན་ནོ་དམ་སྲི་ཕོ་མོ་མནན།  ། དཔག་ཚད་བརྒྱད་( ༣༠༨ )ཁྲིའི་ཞབས་སུ་མནན།  ། ཡཀྵ་ཁྲོ་བོའི་ལག་ཏུ་གཏད།  ། ལས་ཀྱི་གཤིན་རྗེའི་ལྟོ་བར་གཞུག། ཨོཾ་བཛྲ་ཡཀྵ་ཁ་དཾ།  གནོད་བྱེད་དགྲ་བགེགས་ཐམས་ཅད་མཱ་ར་ཡ་ནན།  ཞེས་སྟངས་སྟབས་བྱ་ཞིང་བྲོ་བརྡུངས་བྱས།  ཧཱུཾ།  རྣལ་འབྱོར་རྒྱལ་ལོ་ལྷ་མིན་རྒྱལ་མ་གྱུར།  ། ཆོས་རྣམས་རྒྱལ་ལོ་ཆོས་མིན་རྒྱལ་མ་གྱུར།  ། དགེ་འདུན་རྒྱལ་ལོ་མུ་སྟེགས་རྒྱལ་མ་གྱུར།  ། བདག་ཅག་རྒྱལ་ལོ་བདུད་རྣམས་རྒྱལ་མ་གྱུར།  ། ཧཱུཾ།  བདུད་དང་སྲིན་པོ་མུ་སྟེགས་སྲིན་པོ་གསུམ།  ། གདོན་བགེགས་འབྱུང་པོ་འདི་དང་བཞི།  ། རི་རབ་ཆེན་པོའི་འོག་ཏུ་ཕམ།  ། སངས་རྒྱས་ཆོས་དང་དགེ་འདུན་གསུམ།  ། རིག་འཛིན་རྣལ་འབྱོར་དག་དང་བཞི།  ། རི་རབ་ཆེན་པོའི་སྟེང་ཕྱོགས་སུ།  ། ནག་ཕྱོགས་བདུད་ལས་རྒྱལ་གྱུར་ཅིག། ཅེས་རྒྱས་འདེབས་བྱ་ཞིང་ལས་ཀྱི་ཤུལ་མི་མངོན་པར་བྱ།  དེ་ནས་ཤུལ་དུ་ཡོ་བྱད་ཅི་ཡང་མ་ལུས་པར་བྱས།  སློབ་དཔོན་གྱིས་རྟིང་མནན་ལ་དཔོན་སློབ་རྣམས་ཀྱིས་ཕྱི་མིག་མི་བལྟ་བར་ནང་དུ་ལོག། གོམ་པ་ཉེར་གཅིག་སར་ཐོ་བྱ་ཞིང་།   ཨོཾ་བཛྲ་རཀྵ་རཀྵ་ཧཱུཾ།  ཞེས་རྡོ་རྗེ་རྭ་བས་བཅད་པར་བསམ་པ་སོགས་སྲུང་འཁོར་བསྒོམ།  ནང་དུ་ཐོན་པ་དང་མངའ་གསོལ་ཚོགས་མཆོད།  གཏང་རག་གི་མཆོད་པ།  ཤིས་བརྗོད་སོགས་མཇུག་ཆོག་རྣམས་རྒྱས་པར་བྱའོ།  ། དེ་ལྟར་ན་འདི་ནི་སྒྲུབ་པ་སྤྱིའི་དམ་སྲི་ཇི་ལྟར་གནད་ལ་བོར་བའི་ཚུལ་བསྟན་པ་ཡིན་ནོ།  ། ཡང་སྒྲུབ་སྲི་བསེ་རགས་སྤུན་བཞི་མནན་པར་འདོད་ན་ལིངྒ་དཔེ་རིས་ལྟར་བྲིས།  ། དེའི་སྙིང་ཁར་དྲིའི་མཐར།   སྒྲུབ་པ་ལ་བར་དུ་གཅོད་པ་བདུད་རྙོབས་པ་ལག་རིང་།  བཙན་ཡམ་ཤུད་དམར་པོ།  འགོང་པོ་ཁུ་ལེ་ལག་དགུ།  ཐེའུ་རང་སྟོང་དཀྲུག་ལ་སོགས་པ་སྒྲུབ་སྲི་སྒྲུབ་འདྲེ་ཚེ་བསོད་འཁོར་གཡོག་ལོངས་སྤྱོད་ལ་བར་དུ་གཅོད་པར་བྱེད་པ་ཐམས་ཅད་ཁུག་ཅིག་ཛཿམཱ་ར་ཡ་ནན།  ཞེས་བྲིས་པས་བསྐོར།  ། གཟུགས་དེའི་ཕྱི་རོལ་དུ་ཡི་དམ་གྱི་ལས་སྔགས་དང་།  ལས་གཤིན་ཡབ་ཡུམ་གྱི་སྙིང་པོའི་མཐར།  འཇིག་རྟེན་དྲེགས་པ་སྤྱིའི་སྲོག་སྔགས།   སརྦ་ཨེ་ཛཿཧཱུཾཿབཾཿཧོཿཞེས་སོགས་ཀྱིས་བསྐོར་ལ།  དོག་པ་སྔོ་དམར་གྱིས་བྱང་དུ་བཅིང་ཏེ་འབྲུབ་ཁུང་དུ་བཅུག། གཞན་ཀུན་གོང་དང་འདྲ།  ། ཆུང་སྲི་མནན་པར་འདོད་ན།  ཆུང་སྲིའི་གཟུགས་བྲིས།  དེའི་སྙིང་ཁར་དྲིའི་མཐར།   གནོད་པར་བྱེད་པའི་ཆུང་སྲི་མི་ལ་སྤུན་དགུ་བྱིས་པའི་གདོན་ཆེན་བཅོ་ལྔ་ལ་སོགས་པའི་འདྲེ་ངན་ཁ་ཞུགས་ཅན་ཆུང་སྲི་ཕོ་མོའི་རིགས་སུ་གྱུར་པ་ཐམས་ཅད་ཁུག་ཅིག་མ་ར་ཡ་ཛཿཛཿམ་ར་ཡ་ནན་ནན།  ཨོཾ་སརྦ་ན་དྲི་ནི་ཧཱུཾ་ཛཿནི་དྲི་ནི་ཧཱུཾ་ཛཿསུ་དྲི་ནི་ཧཱུཾ་ཛཿཤན་དྲི་ནི་ཧཱུཾ་ཛཿཀ་དྲི་ནི་ཧཱུཾ་ཛཿར་དྲི་ནི་ཧཱུཾ་ཛཿཛ་དྲི་ནི་ཧཱུཾ་ཛཿདམ་སྲི་ཆུང་སྲི་སྙིང་ལ་ཡ་རྦད།  གྲུཾ་གྲུཾ་གྲུཾ་ཛ་ཛ་ཛ།  ཧཱུཾ་ཧཱུཾ་ཧཱུཾ།  གཟུགས་དེའི་ཕྱི་རོལ་ཏུ་ཡི་དམ་དང་ལས་གཤིན་ཡབ་ཡུམ་གྱི་སྙིང་པོའི་རྗེས་སུ་དྲེགས་པ་སྤྱིའི་སྲོག་སྔགས་བྲི་བ་སོགས་གོང་ལྟར་རོ།  ། རྒྱལ་བསེན་ལ་སོགས་པའི་འདྲེ་ངན་ཁ་ཞུགས་སྤྱི་མནན་པར་འདོད་ན།  ལིངྒ་སྤྱི་ལྟར་འབྲི་བའམ་བགེགས་རིགས་གང་ཡིན་གྱི་སྙིང་ཁར་དྲིའི་མཐར།   ར་ཙ་ལ་ཨ་དྲི་དུ་དྲི་ནན།  ཞེས་སོགས་ཀྱིས་བསྐོར།  གཟུགས་ཀྱི་ཕྱི་རོལ་ཏུ་སྔགས་ཀྱིས་བསྐོར་བ་སོགས་གོང་ལྟར་བྱ།  སྤྱིར་མནན་པ་གང་ལའང་ལིངྒ་བྲི་ལུགས་དང་སྲོག་སྔགས་དང་སྤེལ་ཚིག་བསྒྱུར་ལུགས་སོགས་ཅུང་ཟད་མི་འདྲ་བ་མ་གཏོགས་འདོན་ཆའི་རིགས་གཞུང་ལྟར་ཡིན་ནོ།  ། སྒྲུབ་པའི་སྐབས་སུ་ཡི་དམ་ལས་གཤིན་གྱི་སྙིང་པོའི་མཐར།  སྐབས་སུ་གང་བབ་ཀྱི་སྔགས་ལིངྒ་ལ་བྲིས་པའི་སྲོག་སྔགས་རྣམས་གཤམ་བུ་ལ་བཏགས་ནས་བཟླ་བར་བྱ།  བསྟན་པ་དང་བསྟན་འཛིན་ལ་འཚེ་བའི་དགྲ་བོ་མནན་གཏད་བྱེད་པར་འདོད་ན།  ལིངྒའི་བྲི་ལུགས་འདོད་ཆའི་ཚིག་བསྒྱུར་ལུགས་སོགས་བླ་མའི་ཞལ་ལས་ཤེས་པར་བྱའོ།  ། ཐུབ་བསྟན་པད་མོ་རྒྱས་པའི་ཟེའུ་འབྲུ་ལ།  ། ཆགས་པའི་དམ་ཆོས་བདུད་རྩིའི་རོ་མཆོག་གིས།  ། འཚོ་བའི་དམ་ཅན་སྒྲུབ་པ་པོ་རྣམས་ལ།  ། ཆོས་སྲིད་བསམ་( ༣༠༩ )དོན་སྒྲུབ་ཏུ་མི་སྟེར་བའི།  ། ཆོས་བགེགས་འབྱུང་པོའི་རིགས་གྱུར་མཐའ་དག་གི།  ། དགྲར་གྱུར་ཆོས་ལྡན་བུ་བཞིན་སྐྱོང་མཛད་པའི།  ། མ་ཧེའི་ཞལ་ཅན་བཀའ་སྡོད་སྲུང་ཚོགས་ཀྱི།  ། མངོན་སྤྱོད་ལས་ཀྱི་དྲག་སྔགས་ནུས་མཐུ་ཡིས།  ། ང་རྒྱལ་མཐོན་པོའི་རི་ལ་གནས་བྱས་པ།  ། དྲེགས་པ་སྡེ་བརྒྱད་ཆམ་ལ་འབེབས་མཛད་ཅིང་།  ། དགྲ་བགེགས་གཡུལ་ངོ་བཟློག་ཐབས་ལས་གཤིན་ལ།  ། བསྟེན་པའི་ལས་གཤེད་དྲག་སྔགས་ཐོག་མདའ་འདི།  ། ཆོས་ལུང་སྒྲུབ་སྡེར་ཆོས་པའི་གཟུགས་བརྙན་གྱིས།  ། ཆོས་སྲིད་ཡོངས་སུ་འཛིན་པའི་ཆོས་པ་འགས།  ། བསྐུལ་བའི་བཀའ་སྩལ་དང་དུ་བླངས་ནས་བགྱིས།  ། འདི་ཡི་དགེ་བས་སྒྲུབ་པ་པོ་རྣམས་ལ།  ། དམ་ཆོས་སྒྲུབ་པའི་གེགས་རྣམས་མི་འབྱུང་ཞིང་།  ། སྒྲུབ་པའི་རྒྱལ་མཚན་རྟག་ཏུ་མཐར་ཕྱིན་ནས།  ། འགྲོ་བའི་དོན་དུ་སྐུ་གསུམ་མྱུར་ཐོབ་ཤོག།
ཅེས་དམ་སྲི་སོགས་དགྲ་བགེགས་མནན་གཏད་བྱེད་པའི་ཆོ་ག་དྲག་སྔགས་ཐོག་མདའ་འབར་བ་ཞེས་བྱ་བ་འདི་ནི་ཕྱོགས་བྲལ་རྒྱལ་ཁམས་ཉུལ་བའི་བྱ་བྲལ་པ་དཔལ་རིག་འཛིན་པ་མི་བསྐྱོད་རྡོ་རྗེས་བགྱིས་པ་དགེ་ལེགས་འཕེལ།  སླར་ཡང་དུས་ཀྱི་དབང་གིས་གསུང་རབ་ཀྱི་ཡི་གེ་ཤིན་ཏུ་མ་དག་པ་བྲིས་པ།  སྤྱི་སྒོས་ཀྱི་བསྟན་པ་ལ་གནོད་པའི་མིག་ལྟོས་ངན་པར་འགྱུར་བར་བསམས་ནས།  ལམ་བྲག་བླ་མས་ཡི་གེ་དག་པར་བཅོས་ཁུལ་བྱས་ཤིང་ཞར་བྱུང་བརྗོད་དོན་གོ་བདེའི་ཁྱད་དང་ལག་ལེན་ཅུང་ཟད་བདེ་ཁྱད་དུ་དགོངས་པ་དང་མི་འགལ་བའི་ཚིག་ཟུར་ཅུང་རེ་བཅོས་ཁུལ་བྱས་པ་ལ།  ཉེས་པ་གང་བྱུང་བ་རྣམས་ཆོས་ཀྱི་སྤྱན་ལྡན་དག་གི་སྤྱན་སྔར་བཤགས་ཤིང་དགེ